มีอาการปวดกรามข้างขวาประมาณ4-5วันแล้วอาการก็คือเวลาอ้าปากกว้างไม่ปวดแก้มไม่บวมเวลาเคี้ยวอาหารกับจามจะปวดมากและเวลากัดฟันก็ปวดแต่ข้างซ้ายยังปกติดีเป็นแค่ข้างขวาอาการปวดเมื่อปวดจะปวดไปถึงหูแต่อาการปวดกรามที่เป็นนี้ยังไม่เคยประคบอุ่นหรือประคบเย็นเลย อาการนี้จะมีวิธีแก้ไขหรือเป็นอาการที่รุนแรงหรือเปล่า ควรทำอย่างไรดีครับ
สวัสดีค่ะ อาการปวดกรามอาจมีสาเหตุจาก-ฟันผุหรือเหงือกอักเสบบริเวณกราม-ข้อต่อขากกรรไกรอักเสบ อาการคือจะปวดบริเวณข้อต่อขากรรไกรบริเวณใกล้ติ่งหู โดยจะปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บ และอาจมีเสียงผิดปกติที่ข้อต่อขากรรไกรเวลาขยับ เช่น เสียงคลิก หรือ เสียงกรุบกรับ-ต่อมน้ำลายบริเวณกกหูอักเสบ-เกิดตามหลังอุบัติเหตุเช่นการกระแทกแรงๆบริเวณดังกล่าวควรพบแพทย์เพื่อตรวจร่างกายให้ได้การวินิจฉัยที่แน่นอนการดูแลตัวเองเบื้องต้น ควรงดการอ้าปากกว้าง การพูดนาน หลีกเลี่ยงการทานอาหารแข็งที่ต้องเคี้ยวมาก เช่น เนื้อสัตว์ที่เหนียว เพื่อให้ข้อต่อขากรรไกรได้พัก การใช้นำอุ่นประคบบริเวณขากรรไกร หากปวดมาก อาจทานยาแก้ปวดกลุ่มที่ไม่ใช่สเตียรอยด์เพื่อบรรเทาอาการได้